Career - Lahnstein - Nentershausen - Röchling Sustaplast SE & Co. KG | Röchling Industrial EN
Please select Contact - Lahnstein Career Used VOLVO KOPARKI GĄSIENICOWE 2 008 EC700BLC for Sale located in Saint-petersburg, ??, RU ( CU2400797 )
Nr katalogowy: CU2400797 R17 mjd. in noodgeld reeds aan Eskom betaal | Netwerk24
Deur Francois Williams 18 April 2019 17:03
Eskom het vroeg in April noodgeld van die regering ontvang. Foto: Getty Images
Eskom het reeds vroeg in April ’n reddingsboei van R17,6 miljard gekry om dringende uitgawes te dek, blyk uit ’n verslag van Tito Mboweni, minister van finansies, wat Donderdag in die parlement ter tafel gelê is.
Die eerste R5 miljard van dié bedrag is al op 2 April aan Eskom betaal.
Dit blyk Mboweni het soos Malusi Gigaba, een van sy voorgangers as finansminister, weer ’n klousule in die Wet op die Bestuur van Openbare Finansies gebruik om die noodfondse regstreeks uit die staatskas na Eskom te kanaliseer. Gigaba het einde 2017 ook dié klousule benut om noodfondse vir die sukkelende Suid-Afrikaanse Lugdiens te bekom sodat die lugdiens banklenings kan terugbetaal.
Dit is nie bekend of die R17,6 miljard enigsins deel vorm van die R23 miljard per jaar wat in die begroting van Februarie oor die volgende drie jaar aan Eskom toegedeel is nie.
Eskom het skuld van meer as R420 miljard. Die departement van openbare ondernemings het al in Februarie in die parlement gewaarsku Eskom is tegnies bankrot en sal teen die huidige tempo teen April ineenstort as dit nie ’n reddingsboei kry nie.
Volgens Mboweni se verslag word noodfinansiering deur die wet beperk tot ’n maksimum van 2% van die “toegewysde nasionale begroting”. Lees meen dit dui aan hoe groot die kontantkrisis by Eskom is, want sonder die 2%-beperking sou die bedrag wat uit die staatskas geneem is veel groter gewees het.
In ’n sameloop van omstandighede moes Eskom in Maart in ’n stadium selfs fase 4-beurtkrag instel toe die sikloon Idai Mosambiek getref en kragvoorsiening van die Cahora Bassa-hidrokragsentrale onderbreek het.
Phakamani Hadebe, uitvoerende hoof van Eskom, het ook vandeesweek aan personeellede gesê Eskom sal sy arbeidsmag moet verklein, maar sal probeer om dit deur natuurlike vermindering en moontlik vrywillige skeidingspakkette en vroeë aftredepakkette te doen.
3de eenheid by Kusile vroeg in werking